Premier verdedig Bekkersdal-lyfwagteBekkersdal Foto: Citizen (via @johannesmyburgh, Twitter) Nomvula Mokonyane, premier van Gauteng, het ANC-lede verdedig omdat hulle tydens ŉ verkiesingsveldtog in Bekkersdal van lyfwagte gebruik gemaak het, Johannesburg, het The Star Woensdag berig. “My lyfwagte het Helen Zille beskerm toe haar party na Luthuli House opgeruk het,” het Mokonyane gesê. “Die BBPs beskerm kabinetslede 24/7. Hulle het dit vir Zille gedoen.” Sy sê sommige senior lede van die ANC het die verkiesingsveldtog op haar uitvoerende gesag bygewoon en was gevolglik geregtig op 24-uur beskerming. Sy het in die Gautengse Wetgewer reageer op vrae van die Demokratiese Alliansie. Mokonyane glo die vrae is bedoel om “koerantopskrifte te haal”, het The Star berig. ŉ Afvaardiging van die ANC is op 13 Maart met klippe bestook tydens ŉ deur-tot-deur-veldtog in Bekkersdal. Die Vereniging vir Besorgde Inwoners in Bekkersdal het aan Sapa gesê inwoners het gesien hoe gewapende ANC-lyfwagte in die informele nedersetting op ongewapende mense, hoofsaaklik skoliere, geskiet het. The Star het berig dat die party se lyfwagte lewende ammunisie gebruik het. Die Citizen het foto’s van die voorval gepubliseer. Een van die foto’s was van ŉ ANC-lid, Nelson Mdayi, met ŉ ANC-beffie en ŉ vuurwapen agter sy rug. Die ANC-tak in Gauteng het gesê tugstappe sal teen hom gedoen word. Mbangwa Xaba, koukuswoordvoerder vir die ANC in Gauteng, het in daardie stadium gesê die ANC het nie lyfwagte nie, maar BBP-beskerming wat deur die SAPD verskaf word. -SAPA Lees ook: DA en Bekkersdal-gemeenskap lê klag teen ANC Stappe teen gewapende ANC-lid Gewapende “ANC-lid” glo staatsbeampte ANC soek antwoorde oor gewapende man in foto SAPD swyg oor Bekkersdal-voorval Bekkersdal: ANC met klippe bestook; SAPD brand los op inwoners